text: ¿Tsëkunapita imanötaq cuidakunkiman? Pantayaptimpis Jehovä churanqan nunakunamanmi imëpis confiakunëki (1 Tes. 5:12, 13). Diospa contran tikrashqakuna o Diospa markampita mana allita parlaqkuna pantatsishunëkitaqa ama permititsu, niyanqankuna rasumpa kaptimpis (2 Tes. 2:2; Tïtu 1:10). Wiyakï Timoteuta Pablu kënö consejanqanta: "Yachakunqëkichö y creitsiyäshunqëkichö tsarakurnin sïgui, porqui musyankim pikunapita yachakunqëkita" (2 Tim. 3:14, 15). Awmi, alli juiciuyoq y markäkïpaq sirwipakoqmanqa chipyëpam markäkïta puëdintsik. Porqui Jehoväqa pachak watapitapis masmi utilicëkashqa rasumpa kaqta yachatsimänapaq (Mat. 24:45-47; Heb. 13:7, 17).